Pendoring 2017 se wenners: Suid-Afrika se inheemse tale kraai koning! | Pendoring Toekennings
Pendoring 2017 se wenners: Suid-Afrika se inheemse tale kraai koning!
VIVA Suid-Afrika se inheemse tale! Vir die tweede jaar agtereenvolgens het die reklame-agentskap The Odd Number in Johannesburg weggestap met Pendoring se gesogte Umpetha-toekenning vir die beste advertensie in 'n inheemse taal, met uitsondering van Afrikaans. En anders as verlede jaar, toe dié agentskap die Umpetha-toekenning moes deel, het hy vanjaar alleen met die louere weggestap.
The Odd Number se wenveldtog (in Zoeloe), getiteld Hell’s Kitchen, is vir BBC Lifestyle geskep.
'n Groot verrassing van die aand was die beoordelaars se besluit om eenmalig 'n toekenning te doen vir 'n voortreflike Afrikaanse Openbarediens-advertensie. Dit het gegaan aan 7Films en Y&R South Africa vir hul TV-advertensie, Almal Weet, vir die Wes-Kaapse Regering. Die beoordelaars was vol lof vir die aweregse, humoristiese aanslag in dié veldtog teen dronkbestuur in Suid-Afrika.
Helaas het die Afrikaanse inskrywings vanjaar geen algehele wenner opgelewer nie, en is die Prestige-toekenning nie toegeken nie. Sowel die Umpetha- as die Prestige-toekenning behels elkeen 'n oorsese studiereis ter waarde van R100 000. Goue wenners het elk R6 000 en 'n goue Pendoring-trofee ontvang en silwer wenners elk R2500 en 'n silwer Pendoring-trofee. Goue vernufwenners het elk met R3 000 en 'n goue Pendoring-trofee weggestap.
Soos in die professionele kategorieë, was daar in die studente-kategorie net een algehele wenner, ook in 'n nie-Afrikaanse inheemse taal. Taurai Valerie Mtake van die Greenside Design Center College of Design het met haar Ndebele-inskrywing getiteld Reviving the Bantu Symbol Writing into contemporary visual culture, beïndruk. Dit was ook die enigste studente-inskrywing wat met 'n goue Pendoring bekroon is.
As algehele studentewenner het Mtake R16 000 ontvang: R10 000 as algehele wenner en R6 000, asook 'n goue trofee, as kategoriewenner. Studentewenners wat silwer verower het, het R2 500 en 'n silwer trofee ontvang.
Alle goue en silwer kategoriewenners kry ook 'n Pendoring-sertifikaat wat eersdaags by hul agentskappe afgelewer word.
Die 2017 Pendoring-wenners is gisteraand, 27 Oktober 2017, tydens ’n glansgeleentheid by Vodacom World in Midrand onder dawerende applous aangekondig. Dit was 'n ware Suid-Afrikaanse viering van kreatiwiteit en werk met unieke, plaaslike insigte wat die rykheid en veelsydigheid van ons moedertale verken, is bekroon en gevier.
Die aand se vermaak deur van die land se voorste kunstenaars en groepe soos die komediant Pietman die Skot, SA's Got Talent-wenner DJ Arch Jr., die kletsrym- /hiphop-groep Bittereinder en die SAMA-benoemde kletsrymer Zubz, kitaar-en-viool-duo DECA en The Voice-ster Sofaya, het ook die gehoor op hul voete gehad.
Soos dikwels in die verlede, het die gehalte van die inskrywings in die kategorie radiostasie-advertensies, met inbegrip van vernuf, beoordelaars vanjaar weer mateloos beïndruk en is nie minder as 5 goue en 3 silwer trofeë toegeken nie.
Inskrywings in die TV-kategorie, met inbegrip van vernuf, het vanjaar ook behoorlik gesprankel, aldus die beoordelaars. Benewens 2 goue trofeë, is ook 5 silwer Pendorings toegeken. Vernufinskrywings was in die algemeen ook baie skerp, en benewens die 3 goue vernuftoekennings (2 in die radio- en 1 in die TV-kategorie), is altesaam 11 vernufsertifikate toegeken.
In die kategorie Oorspronklik Afrikaans is 1 silwer trofee toegeken.
Altesaam 11 goue en 24 silwer trofeë is toegeken: 10 goues aan die professionele agentskappe en 1 goue Pendoring aan studente, met 19 silwer aan die professionele agentskappe en 5 silwer aan studente.
Van die 10 goues wat aan die agentskappe toegeken is, het The Odd Number met 4 goues weggestap, gevolg deur J. Walter Thompson en 7Films/ Y&R South Africa met 2 elk. Joe Public en Abnormal Group het elk 1 goue Pendoring verower.
Wat die silwer trofeë betref, is Joe Public en Ogilvy & Mather Johannesburg elk met 4 bekroon, gevolg deur Abnormal Group, Black Khaki en FCB 1886 met 2 elk, en FCB Kaapstad, Just Design, Fort, Newton’s Third, Lucan, 7Films & The Make Beautiful Agency met 1 silwer elk.
Benewens die enkele goue trofee in die studentekategorie wat aan Greenside Design Center College of Design gegaan het, is silwer toegeken aan: Noordwes-Universiteit (2); Stellenbosch Academy of Design (2) en Red & Yellow School of Logic and Magic (Kaapstad) (1).
Met uitsondering van die ontwerp-kategorieë, het die ander studentekategorieë vanjaar nie die gebruiklike oes uitsonderlike werk opgelewer nie, het die beoordelaars bevind.
AL DIE 2017 PENDORING-WENNERS
Televisie-/Rolprentadvertensies met ’n produksiebegroting bó R1 miljoen
Titel: Silly Spender
Agentskap: Ogilvy & Mather Johannesburg
Titel: Vat die Stof my Bra
Agentskap: Black Khaki
Adverteerder: BUCO Hardware Buildware
Televisie-/Rolprentadvertensies met ’n produksiebegroting onder R1 miljoen
Titel: Almal weet
Agentskap: 7Films, Y&R South Africa
Adverteerder: Wes-Kaapse Regering
Agentskap: 7Films & The Make Beautiful Agency
Adverteerder: Channel O
Televisie-, Rolprent- en Videokommunikasie – Internetvideo
Titel: Ag Shem
Televisie-, Rolprent- en Videokommunikasievernuf – Kinematografie
Televisie-, Rolprent- en Videokommunikasievernuf – Regie
Televisie-, Rolprent- en Videokommunikasievernuf – Uitvoering
Televisie-, Rolprent- en Videokommunikasievernuf – Spesiale Visuele Effekte
Titel: Veldtog: iWyze takes control when you can’t
Taals: Afrikaans, Zoeloe
Televisie-, Rolprent- en Videokommunikasievernuf – Kopieskryf
Kommunikasieontwerp: Handelsnaamidentiteit en Kollaterale Ontwerp – Plakkate en Buitelugborde
Titel: Veldtog: Die Toep vir Tuinmaak
Agentskap: Abnormal Group
Adverteerder: Gardening with Babylonstoren
Kommunikasieontwerp: Driedimensionele en Omgewingsontwerp – Verpakkings- en Nywerheidsontwerp
Agentskap: Just Design
Kommunikasieontwerp: Bewegende en Digitale Grafiese Ontwerp – Uitsaaiontwerp en Grafika
Titel: MTV Base Africa Channel Rebrand
Adverteerder: Viacom/MTV Base Africa
Kommunikasieontwerp: Ontwerpvernuf – Illustrasie
Titel: Zam-Buk Pocket-sized Heritage
Agentskap: J. Walter Thompson Johannesburg
Adverteerder: Craft Homes
Buitelug & Buitenshuis: Omgewings- en Alternatiewe Media
Titel: Veldtog: Bossies oor Baarde
Agentskap: Newton's Third
Adverteerder: Headcase Barbers International
Gedrukte kommunikasie: Koerantadvertensies
Titel: Veldtog: Spasie vir die hele gesin
Gedrukte kommunikasie: Tydskrifadvertensies
Titel: Veldtog: Kopseer
Adverteerder: Adcock Ingram
Gedrukte kommunikasie: Binnenshuise plakkate
Titel: XXXL Aartappelskyfies
Gedrukte kommunikasie: Buitelug en Buitenshuise Vernuf - Kunsleiding
Titel: After Tears
Adverteerder: Brand South Africa
Titel: Veldtog: Valentines
Taal: Sepedi, Zoeloe
Titel: Veldtog: Hy het daarvoor gevra
Titel: Veldtog: Valentine’s Day Inner Peace
Adverteerder: Chicken Licken
Titel: Veldtog: Amagxaba Angay’zolo
Titel: Veldtog: Hell’s Kitchen
Titel: Zazi Mother's Day Dedication
Adverteerder: Centre for Communication Impact
Radiostasieadvertensies – Vernuf – Oorspronklike Musiek en Klankontwerp
Titel: Klink soos harde werk
Agentskap: BBDO Kaapstad
Radiostasieadvertensies – Vernuf – Uitvoering
Radiostasieadvertensies – Vernuf – Kopieskryf
Titel: Veldtog: Slegte Dag
Agentskap: FCB Kaapstad
Adverteerder: Blooms Apteek
Titel: GeCell C
Agentskap: FCB 1886, FCB Kaapstad
Studente - Geïntegreerde Veldtog
Titel: Suiwerbek Slingersous: Rêk Jou Bêk in Jou Eie Dialêk
Tersiêre instelling: Noordwes-Universiteit
Studente: Suné Potgieter, Grace Serfontein
Studente - Gedrukte kommunikasie
Titel: Veldtog: Kalklig – Geslag, Gevangenis
Tersiêre instelling: Stellenbosch Academy of Design and Photography
Studente - Kommunikasieontwerp – Kollaterale ontwerp
Titel: Wild op jou voorstoep
Studente - Kommunikasieontwerp – Logo’s en Identiteitsprogramme
Titel: “Shibit! Soet en Suur Grafies Ontwerper”
Titel: Umoya by DJ Zinhle
Tersiêre instelling: Red & Yellow School of Logic and Magic
Studente: Nick Pollet, Olehile Losaba
Studente - Kommunikasieontwerp - Publikasieontwerp
Titel: Reviving the “Bantu Symbol Writing” into contemporary visual culture
Tersiêre instelling: Greenside Design Center College of Design
Kategorie: Kommunikasieontwerp – Publikasieontwerp
Kategorie: Televisie-/ Rolprentteateradvertensie met ’n produksiebegroting onder R1 miljoen
Geen Prestige Toekenning
Pendoring bedank graag die volgende borge en vennote:
Silwer: Caxton-gemeenskapskoerante, Huisgenoot, Mzansi Magic, Rapport, VIA TV
Brons: Ads24, Kuier, OFM
Vennote: e-Vati Mineraalwater, Leopard’s Leap Wines, Marklives.com, Maroela Media, Newsclip, Richelieu
2018/04/20 08:48:25 VM.